અમદાવાદઃ શહેરમાં સતતને સતત ગુનાખોરીના પ્રમાણમાં વધારે થઈ રહ્યો છે. સામાન્ય બાબતે બોલાચાલીમાં લોકોની હત્યા અને મારામારીના બનાવો હવે સામાન્ય બની ગયા છે. અમદાવાદ હવે ઉત્તર પ્રદેશ અને બિહાર જેવું બનતું જઈ રહ્યું છે. શહેરના નિકોલ વિસ્તારમાં અાવેલી કોમલ રેસિડેન્સીમાં ગત રાત્રે નવરાત્રિના પૈસાની ઉઘરાણી બાબતે ફ્લેટના રહીશો વચ્ચે બોલાચાલી થતાં મહિલા સહિત ત્રણ લોકોઅે ભેગા મળી યુવકને છરીના ઘા મારી હત્યા કરી નાખી હતી. હત્યા મામલે નિકોલ પોલીસે ત્રણેયની અટકાયત કરી તપાસ શરૂ કરી છે.